Kwittanza 2019: L-Aġenzija tal-Unjoni Ewropea għad-Drittijiet Fundamentali Kumitat għall-Kontroll tal-Baġit Deċiżjoni tal-Parlament Ewropew tat-28 ta' April 2021 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2019 (2020/2152(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0049/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali, u b'mod partikolari l-Artikolu 21 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikoli 32 u 47 tar-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għal-Libertajiet Ċivili, il-Ġustizzja u l-Intern, – wara li kkunsidra r-rapport tal-Kumitat għall-Kontroll tal-Baġit (A9-0086/2021), Jagħti l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali għall-implimentazzjoni tal-baġit tal-Aġenzija għas-sena finanzjarja 2019; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-28 ta' April 2021 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2019 (2020/2152(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0049/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali, u b'mod partikolari l-Artikolu 21 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikoli 32 u 47 tar-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għal-Libertajiet Ċivili, il-Ġustizzja u l-Intern, – wara li kkunsidra r-rapport tal-Kumitat għall-Kontroll tal-Baġit (A9-0086/2021), Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2019; Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tad-29 ta' April 2021 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2019 (2020/2152(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2019, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għal-Libertajiet Ċivili, il-Ġustizzja u l-Intern, – wara li kkunsidra r-rapport tal-Kumitat għall-Kontroll tal-Baġit (A9-0086/2021), A. billi, skont id-dikjarazzjoni tad-dħul u tan-nefqa tagħha, il-baġit finali tal-Aġenzija tal-Unjoni Ewropea għad-Drittijiet Fundamentali (l-"Aġenzija") għas-sena finanzjarja 2019 kien jammonta għal EUR 22 871 576,30, u dan jirrappreżenta tnaqqis minimu ta' 0,39 % meta mqabbel mal-2018; billi l-baġit tal-Aġenzija huwa kważi esklużivament derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Aġenzija għas-sena finanzjarja 2019 (ir-"rapport tal-Qorti"), issostni li għandha fil-pussess tagħha aċċertament raġonevoli li l-kontijiet annwali tal-Aġenzija huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'apprezzament li l-isforzi ta' monitoraġġ tal-baġit matul is-sena finanzjarja 2019 irriżultaw f'rata ta' implimentazzjoni tal-baġit ta' 100 % tal-baġit annwali assenjat iżda li ma jinkludix riporti, l-istess rata bħal fl-2018; jinnota li r-rata ta' eżekuzzjoni tal-approprjazzjonijiet ta' pagament kienet ta' 78,70 %, li tfisser żieda ta' 2,51 % meta mqabbla mal-2018; Jinnota li, skont ir-rapport tal-Qorti, ir-riporti ta' approprjazzjonijiet impenjati kienu għoljin għall-infiq operattiv, filwaqt li jirriflettu n-natura tal-attivitajiet tal-Aġenzija, li jinkludu studji ta' finanzjament fuq diversi xhur u ta' spiss lil hinn minn tmiem is-sena; jinnota li, skont ir-rapport tal-Qorti, l-Aġenzija kellha l-għan li ttejjeb il-proċeduri ta' ppjanar biex timmonitorja aħjar id-dewmien bejn l-iffirmar tal-kuntratti, il-kunsinni u l-pagamenti; jinnota li, skont ir-rapport tal-Qorti, 28 % tar-riporti tat-Titolu III għall-2020 kienu impenjati f'Diċembru 2019, kif kienu r-riporti ta' pagamenti mill-2018; jinnota li, skont ir-risposta tal-Aġenzija, it-tieni laqgħa tal-Bord ta' Tmexxija ssir f'Diċembru u li l-attivitajiet ewlenin tagħha jirrikjedu ż-żmien biex jitlestew, u l-proġetti jistgħu jintalbu mill-istituzzjonijiet tal-Unjoni fi kwalunkwe żmien tas-sena; jinnota li, skont ir-risposta tal-Aġenzija, l-Aġenzija bdiet tiżviluppa applikazzjoni ta' software ta' monitoraġġ ġdida, li se ttejjeb il-monitoraġġ tal-ippjanar tal-baġit; jinnota li, skont ir-rapport tal-Qorti, din is-sejba hija indikattiva ta' kwistjoni strutturali u jistieden lill-Aġenzija ttejjeb l-ippjanar tal-baġit tagħha u ċ-ċiklu ta' implimentazzjoni tiegħu u tirrapporta lill-awtorità ta' kwittanza dwar l-azzjonijiet meħuda; Prestazzjoni Jinnota li l-Aġenzija tuża 31 indikatur ewlieni tal-prestazzjoni (KPIs) bħala parti mill-qafas tal-kejl tal-prestazzjoni tagħha biex tivvaluta r-riżultati u l-impatt tal-attivitajiet tagħha, u 5 KPIs addizzjonali biex ittejjeb il-ġestjoni baġitarja tagħha; jinnota li riforma tal-qafas tal-kejl tal-prestazzjoni tagħha kellha tiġi ffinalizzata fl-2020; Ifakkar lill-Aġenzija biex tirrieżamina u taġġorna regolarment is-sistema ta' kejl tal-prestazzjoni u l-KPIs tagħha biex tiżgura li tikkontribwixxi b'mod effiċjenti, u biex tiżgura l-għarfien espert tagħha, fil-livell tal-Unjoni; iħeġġeġ lill-Aġenzija tanalizza l-eżiti bir-reqqa u tużahom biex ittejjeb l-istrateġija u l-ippjanar tal-attività tagħha; Jilqa' l-kooperazzjoni tal-Aġenzija ma' aġenziji oħra, b'mod partikolari l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol, l-Aġenzija Ewropea għall-Gwardja tal-Fruntiera u tal-Kosta, l-Istitut Ewropew għall-Ugwaljanza bejn is-Sessi, l-Aġenzija tal-Unjoni Ewropea għat-Tmexxija Operattiva ta' Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja, l-Aġenzija tal-Unjoni Ewropea għall-Kooperazzjoni fil-Ġustizzja Kriminali, l-Aġenzija tal-Unjoni Ewropea għat-Taħriġ fl-Infurzar tal-Liġi u l-Uffiċċju Ewropew ta' Appoġġ fil-qasam tal-Ażil, sabiex jintlaħqu objettivi ta' politika komuni; jilqa' l-fatt li, barra minn hekk, l-Aġenzija tappoġġja regolarment lil aġenziji oħra tal-Unjoni biex jirriflettu l-obbligi li jirriżultaw mill-Karta tad-Drittijiet Fundamentali tal-Unjoni Ewropea fil-ħidma tagħhom; jinnota li fl-2019 l-Aġenzija ppresediet in-Network tal-Aġenziji tal-UE dwar il-Konsulenza Xjentifika; iħeġġeġ lill-Aġenzija tkompli tesplora modi kif tikkondividi r-riżorsi u l-persunal fuq kompiti li jikkoinċidu fost aġenziji oħra b'attivitajiet simili; Jistieden lill-Aġenzija tkompli żżid il-kooperazzjoni u l-iskambju tal-aħjar prattiki ma' aġenziji oħra tal-Unjoni bil-għan li ttejjeb l-effiċjenza (ir-riżorsi umani, il-ġestjoni tal-bini, is-servizzi tal-IT u s-sigurtà); Itenni r-rwol importanti tal-Aġenzija filli tgħin biex jiġi żgurat li d-drittijiet fundamentali tal-persuni li jgħixu fl-Unjoni jkunu promossi u protetti; ifakkar f'kemm hi importanti l-Aġenzija fil-promozzjoni ta' riflessjoni fuq is-sigurtà u d-drittijiet fundamentali; jenfasizza, b'mod partikolari, il-valur tal-istudji u l-opinjonijiet tal-Aġenzija għall-iżvilupp u l-implimentazzjoni tal-leġiżlazzjoni tal-Unjoni; Jirrikonoxxi n-natura kumplessa tal-istudji li saru mill-Aġenzija, li jkopru l-liġi u l-prattika tal-Istati Membri kollha u l-għadd kbir ta' pubblikazzjonijiet prodotti u s-sessjonijiet ta' taħriġ mogħtija biex tiġi żgurata l-konformità mad-drittijiet fundamentali li jikkontribwixxu u jalimentaw ukoll il-ħidma ta' korpi u aġenziji differenti tal-Unjoni; jenfasizza, b'mod partikolari, l-impenn tal-Aġenzija favur il-protezzjoni tal-gruppi vulnerabbli u dwar il-ġlieda kontra t-tipi kollha ta' diskriminazzjoni fi ħdan l-Unjoni; jilqa' l-approċċ proattiv tal-Aġenzija lejn il-Parlament u jqis li l-Aġenzija għandha tkun tista' toffri opinjonijiet dwar proposti leġiżlattivi fuq l-inizjattiva proprja tagħha u dwar l-oqsma kollha tad-drittijiet protetti skont il-Karta tad-Drittijiet Fundamentali tal-Unjoni Ewropea, inkluż dwar kwistjonijiet ta' kooperazzjoni tal-pulizija u ta' kooperazzjoni ġudizzjarja f'materji kriminali; jilqa', għalhekk, il-fatt li l-proposta għal Regolament tal-Kunsill li jemenda r-Regolament (KE) Nru 168/2007 li jistabbilixxi Aġenzija tal-Unjoni Ewropea għad-Drittijiet Fundamentali tiċċara li l-ambitu tal-attivitajiet tal-Aġenzija jkopri l-kompetenzi kollha tal-Unjoni; Politika dwar il-persunal Jinnota li, fil-31 ta' Diċembru 2019, 98,61 % tat-tabella tal-persunal ġiet implimentata, b'71 aġent temporanju maħtura minn total ta' 72 aġent temporanju awtorizzati mill-baġit tal-Unjoni (meta mqabbla ma' 72 post tax-xogħol awtorizzati fl-2018); jinnota li, barra minn hekk, fl-2019 ħadmu għall-Aġenzija 30 aġent kuntrattwali u 8 esperti nazzjonali sekondati; Jinnota b'apprezzament li nkiseb bilanċ bejn il-ġeneri fost il-maniġers superjuri (3 irġiel u 3 nisa) u l-persunal b'mod ġenerali (50 % rġiel u 50 % nisa); jilqa' l-isforzi li saru mill-Aġenzija biex ikun hemm distribuzzjoni ġeografika bbilanċjata permezz tal-anzjanità u r-rwoli differenti; Jirrikonoxxi l-miżuri eżistenti u l-isforzi kontinwi tal-Aġenzija biex tipprevjeni l-fastidju; jinnota li l-politika tal-Aġenzija dwar il-protezzjoni tad-dinjità tal-persuna u l-prevenzjoni tal-fastidju ġiet aġġornata fl-2019; Jinnota li fl-2020 żewġ każijiet rigward allegat ksur tar-Regolamenti tal-Persunal tal-Uffiċjali tal-Unjoni Ewropea u l-Kondizzjonijiet tal-Impjieg ta' Aġenti Oħra tal-Unjoni Ewropea (ir-"Regolamenti tal-Persunal"), stabbiliti fir-Regolament tal-Kunsill (KEE, Euratom, KEFA) Nru 259/68 u d-dritt għal amministrazzjoni tajba ġew miċħuda bħala infondati u li f'żewġ każijiet oħra l-Qorti Ġenerali ddeċidiet favur l-Aġenzija kemm fil-Qorti Ġenerali kif ukoll fl-istadju tal-appell; Iħeġġeġ lill-Aġenzija taħdem għall-iżvilupp ta' qafas ta' politika fit-tul dwar ir-riżorsi umani li jindirizza l-bilanċ bejn ix-xogħol u l-ħajja privata, il-gwida tul il-ħajja u l-iżvilupp tal-karriera, il-bilanċ bejn il-ġeneri, it-telexogħol, il-bilanċ ġeografiku kif ukoll ir-reklutaġġ u l-integrazzjoni ta' persuni b'diżabilità; Jinnota li l-għodod tal-akkwist elettroniku ġew introdotti, inkluża s-sottomissjoni elettronika ta' offerti, u attwalment qed jintużaw mill-Aġenzija għas-sejħa miftuħa għall-offerti tagħha; Jilqa' l-fatt li ttieħdet azzjoni dwar l-osservazzjoni tal-Qorti rigward id-diffikultajiet li l-Aġenzija ltaqgħet magħhom biex takkwista l-istudji, minħabba stima tas-suq mhux realistika, u li din l-azzjoni ġiet ikkompletata; Jinnota li l-Aġenzija investiet EUR 14 374 biex tivverifika disa' proċeduri ta' akkwist għall-offerti b'valur totali ta' EUR 5 437 000, u li dan wassal għal kost għall-verifika ta' kull proċedura ta' EUR 1 594 (0,26 % tal-valur totali stmat tal-kuntratt); Prevenzjoni u ġestjoni tal-kunflitti ta' interess, etika u trasparenza Jilqa' l-miżuri eżistenti tal-Aġenzija u l-isforzi kontinwi tagħha biex tiġi żgurata t-trasparenza, fir-rigward tal-prevenzjoni u l-ġestjoni tal-kunflitti ta' interess u fir-rigward tal-protezzjoni tal-informaturi; jinnota li kien hemm għadd ta' każijiet ta' kunflitt ta' interess potenzjali u perċepiti li ġew ivvalutati u mtaffija u li l-ebda każ ma ġie rrappurtat fl-2019; jinnota li s-CVs u d-dikjarazzjonijiet ta' interess ta' kważi l-membri kollha tal-Bord ta' Tmexxija u tal-maniġment superjuri ġew ippubblikati fuq is-sit web tal-Aġenzija; jistieden lill-Aġenzija tippubblika s-CVs u d-dikjarazzjonijiet ta' interess li jifdal u jilqa' l-miżuri li diġà ttieħdu biex ir-riskju jittaffa; Jissottolinja l-fatt li l-qafas etiku attwali li japplika għall-istituzzjonijiet u l-aġenziji tal-Unjoni jbati minn żvantaġġi konsiderevoli minħabba l-frammentazzjoni tiegħu u n-nuqqas ta' koordinazzjoni bejn id-dispożizzjonijiet eżistenti; jappella biex dawk il-kwistjonijiet jiġu indirizzati billi jiġi stabbilit qafas etiku komuni, li jiżgura l-applikazzjoni ta' standards etiċi għoljin għall-istituzzjonijiet u l-aġenziji kollha tal-Unjoni; Jissottolinja li ċerti uffiċjali jimlew dikjarazzjonijiet ta' nuqqas ta' kunflitti ta' interess u jipprovdu awtovalutazzjonijiet fir-rigward tar-rispett tal-istandards etiċi; jenfasizza, madankollu, li tali awtodikjarazzjonijiet u awtovalutazzjonijiet mhumiex biżżejjed u li għalhekk huwa meħtieġ skrutinju addizzjonali; Jilqa' l-fatt li, minbarra r-Regolamenti tal-Persunal, l-Aġenzija għandha stabbilit kodiċi ta' mġiba amministrattiva tajba għall-persunal tagħha kif ukoll gwida prattika dwar il-ġestjoni u l-prevenzjoni tal-kunflitti ta' interess, li joffru informazzjoni komprensiva u pariri dwar varjetà ta' kwistjonijiet, li jvarjaw minn suġġerimenti ta' mġiba għall-konformità mal-obbligi legali; jinnota b'sodisfazzjon li l-Aġenzija tipprovdi taħriġ obbligatorju għall-persunal dwar il-ġlieda kontra l-fastidju, dwar l-etika u l-integrità; Jinnota b'sodisfazzjon li l-Aġenzija għandha timpjega uffiċjal tal-etika li jservi bħala punt uniku ta' kuntatt u li jiżgura li l-politiki, il-proċeduri u l-pjanijiet ta' azzjoni relatati mal-etika jiġu implimentati, immonitorjati u aġġornati fil-ħin; Jinnota l-implimentazzjoni tal-Istrateġija Kontra l-Frodi tal-Aġenzija matul l-2019 b'enfasi speċjali fuq id-dispożizzjonijiet tal-linji gwida tal-Aġenzija dwar l-iżvelar ta' informazzjoni protetta; iħeġġeġ lill-Aġenzija tkompli bil-ħidma tagħha f'dan ir-rigward; Jinnota li fl-2019 is-servizz tal-awditjar intern wettaq awditu dwar id-Disinn u l-Implimentazzjoni ta' Proġetti ta' Riċerka, inkluż l-akkwist; jinnota li, skont l-Aġenzija, ma ġie identifikat l-ebda riskju kritiku; jistieden lill-Aġenzija tirrapporta r-riżultati tal-awditu u s-segwitu tiegħu lill-awtorità ta' kwittanza; Jinnota li fl-2018 is-Servizz tal-Awditjar Intern ħareġ rapport tal-awditjar dwar l-etika u l-governanza li vvaluta t-tfassil u l-implimentazzjoni effettiva tal-qafas ta' governanza u kontroll tal-Aġenzija fil-qasam tal-etika u kkonkluda li b'mod ġenerali dawn kienu mfassla b'mod adegwat u li r-rakkomandazzjonijiet kollha ngħalqu ħlief waħda, li għaliha ngħatat l-evidenza meħtieġa għall-għeluq tagħha lis-Servizz tal-Awditjar Intern; Jinnota li l-Aġenzija adottat qafas ta' kontroll intern ibbażat fuq prattika tajba internazzjonali sabiex tiżgura l-kisba tal-objettivi ta' politika u ta' ġestjoni tagħha; jinnota li fl-2019 l-Aġenzija bdiet valutazzjoni interna dwar il-livell ta' implimentazzjoni tal-qafas ta' kontroll intern ġdid u kkonkludiet li l-komponenti kollha tal-qafas ta' kontroll intern huma preżenti u qegħdin jiffunzjonaw flimkien b'mod integrat; Kummenti oħra Jinnota li l-Aġenzija użat il-faċilità ta' soluzzjoni sikura tal-emails offruta mill-Kummissjoni (SECEM) biex tiżgura trażmissjoni sikura ta' informazzjoni sensittiva mhux ikklassifikata; jinnota, barra minn hekk, li l-Aġenzija segwiet ir-rakkomandazzjonijiet kollha ta' sigurtà maħruġa minn DIGIT u CERT-EU relatati mal-użu ta' DRUPAL, it-teknoloġija użata għas-sit web tal-Aġenzija; Jisħaq fuq l-importanza li tiżdied id-diġitalizzazzjoni tal-Aġenzija f'termini ta' proċeduri ta' operazzjonijiet u ġestjoni interni; jisħaq fuq il-ħtieġa li l-Aġenzija tibqa' tkun proattiva f'dak ir-rigward sabiex jiġi evitat distakk diġitali bejn l-aġenziji akkost ta' kollox; jisħaq, madankollu, fuq il-ħtieġa li jittieħdu l-miżuri ta' sigurtà meħtieġa kollha biex jiġi evitat kwalunkwe riskju għas-sigurtà online tal-informazzjoni pproċessata; Jinnota li l-Aġenzija qassmet 99 941 pubblikazzjoni stampata u ġiet ikklassifikata fost l-aġenziji ewlenin f'termini ta' ordnijiet ta' pubblikazzjoni fl-Uffiċċju tal-Pubblikazzjonijiet tal-Unjoni Ewropea; jilqa' l-fatt li l-Aġenzija għandha preżenza tajba fuq il-midja soċjali; iħeġġeġ lill-Aġenzija tkompli tippromwovi l-ħidma, ir-riċerka u l-attivitajiet tagħha biex iżżid il-viżibbiltà pubblika tagħha; Jinnota b'apprezzament il-fatt li l-Aġenzija rnexxielha tiżgura post tax-xogħol u strateġija kosteffettivi u li jirrispettaw l-ambjent u jħeġġeġ lill-Aġenzija tkompli tuża l-aħjar prattiki u tkompli ttejjibhom; Jilqa' l-fatt li, wara l-inkoraġġiment tal-Parlament, l-Aġenzija introduċiet is-Sistema ta' Informazzjoni tal-Unjoni Ewropea dwar id-Drittijiet Fundamentali (EFRIS) bħala għodda għall-valutazzjoni u l-analiżi tal-obbligi internazzjonali tad-drittijiet tal-bniedem; Jilqa' l-isforzi tal-Aġenzija biex tibni ambjent tax-xogħol u kultura aktar diversifikati u inklużivi billi tieħu azzjonijiet favur il-persuni b'diżabilità; jitlob lill-Aġenzija tivvaluta l-possibbiltà li tkompli ssaħħaħ u tintegra l-prinċipji ta' opportunitajiet indaqs fir-reklutaġġ, it-taħriġ, l-iżvilupp tal-karriera u l-kundizzjonijiet tax-xogħol u li tissensibilizza lill-persunal dwar dawk il-kwistjonijiet u tivvaluta titjib raġonevoli possibbli u modifiki għall-bini tagħha (aċċess, tagħmir tal-uffiċċju adegwat) għall-persuni b'mobilità mnaqqsa jew diżabilitajiet oħra; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tad-29 ta' April 2021 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2021-0176_MT.docx